ai4bharat/Pralekha huggingface dataset:
রাষ্ট্রপতিরসচিবালয়
চারটি দেশের রাষ্ট্রদূত রাষ্ট্রপতির কাছে তাঁদের পরিচয়পত্র জমা দিয়েছেন
নয়াদিল্লী, ২৬ অক্টোবর, ২০২১
রাষ্ট্রপতি শ্রী রামনাথ কোবিন্দ লুক্সেমবুর্গ, স্লোভেনিয়া, ইজরায়েল এবং মিশরের রাষ্ট্রদূতদের পরিচয়পত্র আজ রাষ্ট্রপতি ভবনের অশোক হলে গ্রহণ করেছেন। কোভিড-১৯ মহামারীর পর এই প্রথম ব্যক্তিগত উপস্থিতির মধ্য দিয়ে রাষ্ট্রদূতদের পরিচয়পত্র গ্রহণ করা হল। যাঁরা পরিচয় পত্র রাষ্ট্রপতির কাছে জমা দিয়েছেন তাঁরা হলেন :
১. লুক্সেমবুর্গের রাষ্ট্রদূত মিস তেগী ফ্রান্তসেন
২. স্লোভেনিয়ার রাষ্ট্রদূত মিস মাতেজা ভোদেব ঘোষ
৩. ইজরায়েলের রাষ্ট্রদূত মিস্টার নাওর গিলোন
৪. মিশরের রাষ্ট্রদূত মিস্টার ওয়ায়েল মোহামেদ আওয়াদ হামেদ
রাষ্ট্রপতি পরিচয় পত্র গ্রহণ করার পর রাষ্ট্রদূতদের সঙ্গে পৃথকভাবে মতবিনিময় করেছেন। তিনি তাঁদের অভিনন্দন জানিয়ে বলেন সংশ্লিষ্ট দেশগুলির সঙ্গে ভারতের দ্বিপাক্ষিক সম্পর্ক তাঁদের উদ্যোগে আরও দৃঢ় হবে। রাষ্ট্রপতি ভারতের সঙ্গে এই দেশগুলির বহুস্তরীয় সম্পর্কের কথা উল্লেখ করেন। রাষ্ট্রদূতদের মাধ্যমে শ্রী কোবিন্দ ওই দেশগুলির সরকার প্রধানদের ব্যক্তিগতভাবে শুভেচ্ছা জানান। ভারতের সঙ্গে এই দেশগুলির সম্পর্ক আরও দৃঢ় করার জন্য রাষ্ট্রদূতরা একযোগে কাজ করবেন বলে প্রতিশ্রুতি দিয়েছেন।
CG/CB/NS
(Visitor Counter : 96
সড়কপরিবহণওমহাসড়কমন্ত্রক
প্রাথমিকভাবে পরিষেবার জন্য জাতীয় মহাসড়ক এবং পরিকাঠামো উন্নয়ন নিগম, এনএইচআইডিসিএল- অধিগৃহীত অ্যাম্বুলেন্সের আনুষ্ঠানিক উদ্বোধন করলেন সড়ক পরিবহন ও মহাসড়ক মন্ত্রী শ্রী নীতিন গড়করি
নতুন দিল্লি, ০৭ এপ্রিল, ২০২১
নতুন দিল্লিতে আজ আন্দামান নিকোবর দ্বীপপুঞ্জ, অরুণাচল প্রদেশ, জম্মু-কাশ্মীর, লাদাখ, মনিপুর, মেঘালয়, মিজোরাম, নাগাল্যান্ড, সিকিম, ত্রিপুরা এবং উত্তরাখণ্ডের জন্য ৯০ টি প্রাথমিক পরিষেবামূলক অ্যাম্বুলেন্সের উদ্বোধন করেন কেন্দ্রীয় সড়ক পরিবহন ও মহাসড়ক মন্ত্রী শ্রী নীতিন গড়করি। তার সঙ্গে ছিলেন ওই মন্ত্রকের রাষ্ট্রমন্ত্রী অবসরপ্রাপ্ত জেনারেল ভি কে সিং।
পথ দুর্ঘটনার পরিসংখ্যান অনুযায়ী সারা ভারতে প্রতিদিন ৪১৫ জনের মৃত্যু হয়। এরমধ্যে ৪০ শতাংশ ব্যক্তির ক্ষেত্রে প্রাণ বেঁচে যেতে পারে সঠিক সময়ে চিকিৎসার সুযোগ পেলে।
অ্যাম্বুলেন্সে যদি প্রাথমিকভাবে জীবন বাঁচানোর ব্যবস্থা থাকে সেক্ষেত্রে বেঁচে থাকার আশা অনেকটাই বেড়ে যায়।
জাতীয় সড়ক ও পরিকাঠামোগত উন্নয়ন নিগম, এনএইচআইডি সিএল- এর ব্যবস্থাপনায় টাটা মোটরস কোম্পানি এই ৯০ টি অ্যাম্বুলেন্স তৈরি করেছে। একেকটি অ্যাম্বুলান্স তৈরিতে খরচ পড়েছে ২০.৭০ লক্ষ টাকা। সেইমতো নব্বইটি অ্যাম্বুলেন্স তৈরিতে খরচ হয়েছে ১৮.৬৩ কোটি টাকা। এর সঙ্গে জিএসটি রয়েছে। এই অ্যাম্বুলেন্স গুলি আন্দামান নিকোবর দ্বীপপুঞ্জ, অরুণাচল প্রদেশ, জম্মু কাশ্মীর, লাদাখ, মনিপুর, মেঘালয়, মিজোরাম, নাগাল্যান্ড, সিকিম, ত্রিপুরা এবং উত্তরাখণ্ড সরকারের হাতে তুলে দেওয়া হয়েছে। তবে নির্বাচনের জন্য আসামে তা দেওয়া হয়নি।
CG/ SB
(Visitor Counter : 122
ক্ষুদ্র, অতিক্ষুদ্রওমাঝারিশিল্পমন্ত্রক
এমএসএমই মন্ত্রক দেওয়ালিতে উপভোক্তাদের ধন্যবাদ জানিয়ে বলেছে আত্মনির্ভরতার জন্য তাঁদের উদ্যোগ দেশের পক্ষে সহায়ক
নয়াদিল্লি, ১৫ ডিসেম্বর, ২০২০
প্রধানমন্ত্রী শ্রী নরেন্দ্র মোদীর আত্মনির্ভর ভারত এবং স্থানীয় পণ্য কেনার জন্য ভোকাল ফর লোকালের আহ্বানে সাড়া দিয়ে দেশে খাদি সহ স্থানীয় এবং গ্রামীণ শিল্পের সামগ্রী বিক্রি যথেষ্ট বৃদ্ধি পেয়েছে। এ বছরের দীপাবলিতে স্থানীয় পণ্যের বিক্রি রেকর্ড হারে বেড়েছে। অতিক্ষুদ্র, ক্ষুদ্র ও মাঝারি শিল্পোদ্যোগ  মন্ত্রকের সামাজিক মাধ্যমের সাহায্য প্রচারও এক্ষেত্রে সহায়ক হয়েছে।
স্থানীয় শিল্পীদের বিভিন্ন পণ্যসামগ্রী সম্পর্কে সোশ্যাল মিডিয়ার মাধ্যমে মন্ত্রক উৎসবের মরশুমের আগে থেকে প্রচার চালিয়েছে। 'উজালে ইন উমিদোঁ কো’ এবং '#msmechampions’ – এই দুটি ব্যবস্থার মাধ্যমে এক মাসের বেশি সময় ধরে বিভিন্ন স্থানীয় পণ্যের প্রচার চালানোর ফলে যথেষ্ট সাফল্য পাওয়া গেছে এবং এইসব সামগ্রীগুলি প্রচুর জনপ্রিয়তা অর্জন করেছে।
বিভিন্ন স্যোশাল মিডিয়ায় এই বিষয়ের পোষ্টগুলি দেখতে চাইলে নীচের লিঙ্কে ক্লিক করুনঃ-
Microsoft Word - Social Media Videos about Ujale in umeedon ke.docx 
২০১৯-এ বিক্রি হওয়া পণ্যসামগ্রীর তুলনায় এ বছরের দীপাবলিতে এই ধরণের সামগ্রী প্রায় ৩০০ শতাংশ বিক্রি বেড়েছে। খাদি ও গ্রামোদ্যোগ কমিশনের দিল্লি ও উত্তরপ্রদেশে বিক্রির পরিমাণ ২১ কোটি টাকা - চারগুণ বৃদ্ধি পেয়েছে, গত বছর যা ছিল ৫ কোটি টাকা। কোভিড-১৯ মহামারী সত্ত্বেও খাদি, ধূপকাঠি, মোমবাতি, প্রদীপ, মধু, ধাতুর তৈরি বিভিন্ন ঘর সাজানোর জিনিসপত্র, খাদ্যসামগ্রী, সুতি ও রেশমের বস্ত্র, পশম এবং সীবনের কাজের জিনিস যথেষ্ট পরিমাণে বেশি বিক্রি হয়েছে।
খাদি সামগ্রী সহ ক্ষুদ্র ও গ্রামীণ শিল্পের বিভিন্ন সামগ্রী বিক্রির ফলে সংশ্লিষ্ট পণ্য উৎপাদকদের কোভিড-১৯ মহামারীর মধ্যেও যথেষ্ট সুবিধা হয়েছে। বিক্রয় কেন্দ্রগুলিতে লকডাউনের মধ্যেও শারীরিক দূরত্ব বজায় রেখে এই কেনাবেচার কাজ চলেছে। এর পাশাপাশি, খাদি গ্রামোদ্যোগ শিল্প কমিশন এবং এমএসএমই, ফেসমাস্ক সহ হ্যান্ড স্যানিটাইজার এবং কোভিড-১৯ মোকাবিলার বিভিন্ন সামগ্রী বিক্রি করেছে।
মন্ত্রক ভারতের অর্থনীতির ক্ষেত্রে একটি গুরুত্বপূর্ণ ভূমিকা পালন করেছে। দেশের ৬ কোটি পরিবারের সদস্যদের জন্য মন্ত্রক বিভিন্ন আকর্ষণীয় সামগ্রী উৎপাদনে উৎসাহিত করেছে। দীপাবলির সময় স্থানীয় পণ্য কেনার মধ্য দিয়ে হস্তশিল্পীদের তৈরি সামগ্রীর প্রতি দেশবাসীর ভালোবাসা আরও একবার বোঝা গেছে। মন্ত্রক আশাবাদী ভবিষ্যতেও এই বিক্রি অব্যাহত থাকবে। এর ফলে, সংশ্লিষ্ট শিল্পের সঙ্গে যে বিপুল সংখ্যক কারিগর যুক্ত রয়েছেন, তাঁদের জীবন ও জীবিকার সুবিধা হবে। একাজে ডিজিটাইজেশন, বৈদ্যুতিন প্রক্রিয়ায় লেনদেন সহ অত্যাধুনিক নানা ব্যবস্থা গ্রহণ করা হয়েছে যাতে এইসব সামগ্রী দেশে ও বিদেশে বিক্রি হতে পারে।
উজালে ইন উমীদো কে-র ভিডিওটি দেখতে চাইলে নীচের লিঙ্কটি ক্লিক করুনঃ-
https://static.pib.gov.in/WriteReadData/userfiles/MSMEVideoUjaleInUmmedonKe.mp4
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ২৪ ডিসেম্বর, ২০২১
দেশ জুড়ে টিকাকরণ অভিযানে এ পর্যন্ত ১৪০ কোটি ৩১ লক্ষ টিকা দেওয়া হয়েছে।
দেশে সুস্পষ্টভাবে কোভিড আক্রান্তের সংখ্যা বর্তমানে ৭৭ হাজার ৫১৬।
দেশে সুস্পষ্টভাবে করোনায় আক্রান্তের হার মোট আক্রান্তের ১ শতাংশের নীচে নেমে বর্তমানে ০২২ শতাংশ, যা ২০২০-র মার্চ থেকে সর্বনিম্ন।
সুস্থতার হার বর্তমানে ৯৮.৪০ শতাংশ, যা ২০২০-র মার্চ থেকে সর্বাধিক।
দেশে গত ২৪ ঘণ্টায় সুস্থ হয়েছেন ৭ হাজার ৫১ জন। এর ফলে, মোট সুস্থতার সংখ্যা ৩ কোটি ৪২ লক্ষ ১৫ হাজার ৯৭৭।
দেশে গত ২৪ ঘণ্টায় নতুন করে আক্রান্ত ৬ হাজার ৬৫০ জন।
দৈনিক-ভিত্তিতে আক্রান্তের হার ০.৫৭ শতাংশ, যা ৮১ দিন ২ শতাংশের নীচে।
সাপ্তাহিক-ভিত্তিতে আক্রান্তের হার ০.৫৯ শতাংশ, যা গত ৪০ দিন ১ শতাংশের নীচে।
এখনও পর্যন্ত নমুনা পরীক্ষার সংখ্যা ৬৬ কোটি ৯৮ লক্ষ।
পশ্চিমবঙ্গে করোনার নতুন প্রজাতি ওমিক্রমে আক্রান্তের সংখ্যা ৩। চিকিৎসাধীন একজন সুস্থ হয়েছেন। দেশে মোট ওমিক্রণে আক্রান্তের সংখ্যা ৩১৮ এবং সুস্থ হয়েছেন ১১৪ জন।
CG/BD/SB
(Visitor Counter : 110
সামাজিকন্যায়ওক্ষমতায়নমন্ত্রক
তৃতীয় লিঙ্গের জন্য কল্যাণ পর্ষদ
নয়াদিল্লি, ১৫ ডিসেম্বর, ২০২১
২০২০ সালে তৃতীয় লিঙ্গের অধিকার রক্ষা নিয়মাবলীর ১০ ধারা অনুসারে সরকার তৃতীয় লিঙ্গের মানুষদের জন্য একটি কল্যাণ পর্ষদ গঠন করতে পারে। তৃতীয় লিঙ্গের মানুষদের অধিকার এবং স্বার্থরক্ষা, তাঁরা যাতে বিভিন্ন সরকারি প্রকল্পের সুযোগ পান এবং সরকারের বিভিন্ন কল্যাণমূলক প্রকল্পে যুক্ত হতে পারেন সেই বিষয়গুলি নিশ্চিত করতে পর্ষদ সাহায্য করবে। ২০২০-র ৯ই অক্টোবর সমস্ত রাজ্য সরকারকে এই আইনের বিষয়ে জানানো হয়েছে এবং এক্ষেত্রে প্রয়োজনীয় নীতি-নির্দেশিকা তৈরি করা হয়েছে।
তৃতীয় লিঙ্গের মানুষরা যাতে বৈষম্যের শিকার না হন এবং তাঁদের জীবনযাত্রার মানোন্নয়ন ঘটে তার জন্য ২০১৯ সালের তৃতীয় লিঙ্গের মানুষদের অধিকার রক্ষা সংক্রান্ত আইন পাস হয়েছে। এই আইনের ফলে কেউ তৃতীয় লিঙ্গের মানুষদের বিরুদ্ধে কোনও বৈষম্যমূলক আচরণ করলে তাঁর বিরুদ্ধে প্রয়োজনীয় ব্যবস্থা নেওয়া যাবে । আইনটি ২০২০-র ১০ই জানুয়ারি থেকে কার্যকর হয়েছে। ২০২০ সালের তৃতীয় লিঙ্গের অধিকার রক্ষা নিয়মাবলী ২৯শে সেপ্টেম্বর গেজেটে প্রকাশিত হয়েছে।
মন্ত্রক ২৫শে সেপ্টেম্বর তৃতীয় লিঙ্গের মানুষদের জন্য একটি জাতীয় পোর্টাল চালু করে। এই পোর্টালের মাধ্যমে শারীরিকভাবে উপস্থিত না হয়েও তৃতীয় লিঙ্গের মানুষেরা পরিচিতি সংক্রান্ত শংসাপত্র ও পরিচয়পত্র পেতে পারেন। যিনি শংসাপত্র দেবেন তাঁকে তৃতীয় লিঙ্গের মানুষের জন্ম শংসাপত্র এবং অন্যান্য সরকারি নথিতে থাকা নাম পরিবর্তনের অধিকার দেওয়া হয়েছে। এ পর্যন্ত জাতীয় পোর্টালের মাধ্যমে ৩,৮৩৪টি তৃতীয় লিঙ্গের শংসাপত্র প্রকাশিত হয়েছে।
মন্ত্রক ‘গরিমা গৃহ’ নামে তৃতীয় লিঙ্গের মানুষদের জন্য ১২টি আশ্রয় কেন্দ্র গড়ে তুলেছে। এই আশ্রয় কেন্দ্রগুলিতে যেসব তৃতীয় লিঙ্গের মানুষের সুরক্ষার প্রয়োজন হবে তাঁরা সেখানে থাকতে পারবেন। মহারাষ্ট্র, গুজরাট, দিল্লি, রাজস্থান, বিহার, ছত্তিশগড়, তামিলনাড়ু, ওড়িশা ও পশ্চিমবঙ্গে এই আশ্রয় কেন্দ্রগুলি গড়ে উঠেছে। মন্ত্রক বিভিন্ন সম্প্রদায়-ভিত্তিক প্রতিষ্ঠানকে এ ধরনের আশ্রয় কেন্দ্র গড়ে তুলতে আর্থিক সাহায্য দিয়ে থাকে। এই কেন্দ্রগুলিতে তৃতীয় লিঙ্গের মানুষদের জন্য খাদ্য, বাসস্থান, চিকিৎসা, বিনোদনের ব্যবস্থা ছাড়াও দক্ষতা বিকাশের বিভিন্ন কর্মসূচি হাতে নেওয়া হয়।
কোভিড মহামারী কারণে লকডাউনের সময় তৃতীয় লিঙ্গের মানুষদের বিভিন্ন সমস্যার সমাধানে এবং যাঁরা মানসিকভাবে বিপর্যস্ত হয়ে পড়েছেন তাঁদের মনস্তত্ত্ববিদের সাহায্যের জন্য একটি হেল্পলাইন নম্বর চালু করা হয়েছে।
সামাজিক ন্যায় ও ক্ষমতায়ন মন্ত্রক তৃতীয় লিঙ্গের মানুষদের জন্য ‘স্মাইল’ প্রকল্প চালু করেছে। এই প্রকল্পের আওতায় তৃতীয় লিঙ্গের মানুষদের সর্বাঙ্গীণ পুনর্বাসন, চিকিৎসা ব্যবস্থা, প্রয়োজনীয় পরামর্শদান, শিক্ষা, দক্ষতা বিকাশ এবং বিভিন্ন অর্থনৈতিক সুবিধার ব্যবস্থা করা হয়েছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন সামাজিক ন্যায় ও ক্ষমতায়ন মন্ত্রী ডঃ বীরেন্দ্র কুমার।
CG/CB/DM/
(Visitor Counter : 136
পানীয়জলওস্বাস্থ্যব্যবস্থামন্ত্রক
স্বচ্ছ ভারত মিশনের আওতায় দশটি নতুন বিখ্যাত স্বচ্ছ স্থানের সূচনা
স্বচ্ছ ভারত মিশনের বিখ্যাত স্বচ্ছ স্থানসমূহ  কর্মসূচির তৃতীয় পর্যায়ে সারা দেশে ১০টি বিখ্যাত স্বচ্ছ স্থান গড়ে তোলার কাজের সূচনা হয়েছে। এগুলি হল – রাঘবেন্দ্রস্বামী মন্দির ; হাজারদুয়ারি প্রাসাদ ; ব্রহ্মসরোবর মন্দির ; বিদুর কুটীর ; মানা গ্রাম ; প্যাঙ্গং হ্রদ ; নাগবাসুকি মন্দির ; ইমাকেইথাল বাজার ; সবরীমালা মন্দির ; কন্ব আশ্রম ।
রাজ্য সরকারগুলির সহায়তায় ও সংশ্লিষ্ট এলাকার স্থানীয় কর্তৃপক্ষের সক্রিয় সহযোগিতায় কেন্দ্রীয় পানীয় জল ও পরিচ্ছন্নতা মন্ত্রকের উদ্যোগে প্রধানমন্ত্রীর স্বপ্নের এই প্রকল্পটি সুসংহতভাবে পরিচালিত হচ্ছে। কর্পোরেট সংস্থাগুলির সামাজিক দায়িত্ব কর্মসূচির অঙ্গ হিসাবে নতুন স্থান নির্বাচনের জন্য রাষ্ট্রায়ত্ত সংস্থা / কর্পোরেট-এর নাম নির্বাচনের জন্য আলাপ-আলোচনা চলছে। নতুন এই বিখ্যাত স্বচ্ছ স্থানগুলি এই প্রকল্পের প্রথম ও দ্বিতীয় পর্যায়ে ইতিমধ্যেই নির্বাচিত ২০টি স্থানের সঙ্গে যুক্ত হবে। আগের দুটি পর্যায়ের নির্বাচিত স্থানগুলিতে বিশেষ পরিচ্ছন্নতা কর্মসূচি রূপায়ণের কাজ চলেছে।
২০১৬-য় শুরু হওয়া এই প্রকল্পের প্রথম পর্যায়ে যে যে স্থানগুলিকে নির্বাচিত করা হয়েছিল তা হল – আজমের শরিফ দরগা; মুম্বাইয়ের সিএসটি স্টেশন; স্বর্ণ মন্দির; কামাক্ষ্যা মন্দির; মনিকর্ণিকা ঘাট; মীনাক্ষী মন্দির, শ্রী মাতা বৈষ্ণদেবী মন্দির; শ্রী জগন্নাথ মন্দির, তাজমহল এবং তিরুপতি মন্দির।
দ্বিতীয় পর্যায়ে স্বচ্ছ স্থানের কর্মসূচি ২০১৭-র নভেম্বর মাসে সূচনা হয়েছিল। এই পর্যায়ের নির্বাচিত স্থানগুলি ছিল – গঙ্গোত্রী, যমুনোত্রী, মহাকালেশ্বর মন্দির, চার্মিনার, কনভেন্ট অ্যান্ড চার্চ অফ সেন্ট ফ্রান্সিস অফ আসিসি, কালাডি, গোমতেশ্বর, বৈদ্যনাথ ধাম, গয়া তীর্থ এবং সোমনাথ মন্দির।
বিশেষ স্বচ্ছ এই স্থানের কর্মসূচিটি তিনটি কেন্দ্রীয় মন্ত্রক, আবাসন এবং পুর সংক্রান্ত মন্ত্রক, সংস্কৃতি মন্ত্রক এবং পর্যটন মন্ত্রকের সহযোগিতায় পরিচালিত হচ্ছে। এছাড়া, সংশ্লিষ্ট রাজ্যটির স্থানীয় স্বায়ত্তশাসিত সংস্থা, রাষ্ট্রায়ত্ত শিল্প সংস্থা এবং বেসরকারি কোম্পানিগুলিও এই কাজে অংশীদার হিসাবে আর্থিক সহায়তা দিচ্ছে।
এই প্রকল্পের তৃতীয় পর্যায়ের কাজের আজ উত্তরাখণ্ডের বদ্রীনাথ মন্দিরের নিকটবর্তী মানা গ্রামে সূচনা করা হয়েছে। প্রতি বছর দেশ ও বিদেশের বহু পর্যটক এবং তীর্থযাত্রী এই বিখ্যাত এই স্থানটি সফর করেন।
অনুষ্ঠানের সূচনা উপলক্ষে কেন্দ্রীয় পানীয় জল এবং পরিচ্ছন্নতা মন্ত্রকের সচিব শ্রী পরমেশ্বরন আয়ার বলেন, এই প্রকল্পের প্রথম পর্যায়ে বিখ্যাত স্বচ্ছ স্থানগুলির জন্য গুরুত্বপূর্ণ উদ্যোগ নেওয়া হয়েছিল। এই উদ্যোগের মধ্যে ছিল উন্নত জল নিকাশি পরিকাঠামো, বর্জ্য নিষ্কাশন ব্যবস্থা, সিউয়েজ ট্রিটমেন্ট প্ল্যান্ট বসানো, পরিচ্ছন্নতার উন্নত ব্যবস্থা, জল বিতরণের মেশিন বসানো, কঠিন এবং তরল বর্জ্য পরিচালন ব্যবস্থা, কাঠামো পুনঃস্থাপন, সড়ক পরিচালন, আলোর ব্যবস্থা, এলাকার পার্কগুলির সৌন্দর্যায়ন, প্রধান কেন্দ্র ছাড়াও পাশাপাশি এলাকার জন্য পরিবহণের সুব্যবস্থা প্রভৃতি। তিনি জানান, এ মাসের শেষ দিকে হায়দরাবাদের বিখ্যাত পর্যটন স্থল চার্মিনারে প্রথম এবং দ্বিতীয় পর্যায়ের কাজের অগ্রগতির বার্ষিক পর্যালোচনা করা হবে।
তিনি মানা গ্রামে চারটি কঠিন ও তরল বর্জ্য পরিচালন ব্যবস্থারও উদ্বোধন করেন। এর মধ্যে রয়েছে – গোষ্ঠী সোক পিট, কম্পোস্ট পিট, জৈব এবং অজৈব বর্জ্য পৃথকীকরণ কেন্দ্র এবং তরল বর্জ্যের জন্য নালার পরিকল্পনা। এই প্রকল্পগুলির জন্য মোট ২৬.৮৭ লক্ষ টাকা বরাদ্দ করা হয়েছে।
(Visitor Counter : 65
মন্ত্রিসভারঅর্থনৈতিকবিষয়সংক্রান্তকমিটি
টোল অপারেট ট্রান্সফার মডেল সংশোধন এবং আধুনিকীকরণে অনুমোদন কেন্দ্রীয় মন্ত্রিসভার
নয়াদিল্লি, ২০ নভেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনীতি সংক্রান্ত ক্যাবিনেট কমিটি জাতীয় মহাসড়ক কর্তৃপক্ষের টোল অপারেট ট্রান্সফার মডেলের দ্বারা টোল আদায়ে সংশোধন ও আধুনিকীকরণে অনুমোদন দিয়েছে। এর ফলে, টোল অপারেট ট্রান্সফার মডেলের ভিত্তিতে জাতীয় সড়কে টোল আদায় বেসরকারি সংস্থার কাছে তুলে দেওয়া হ’ল। জাতীয় মহাসড়ক প্রকল্পের আওতায় নবনির্মিত সড়কে যান চলাচল শুরু হওয়ার দিন থেকে টোল আদায়ে দু’বছরের দায়িত্ব থাকতো সরকারের হাতে। এখন থেকে তা এক বছর করা হচ্ছে। এক্ষেত্রে ৭৫টি চালু জাতীয় মহাসড়ক প্রকল্প চিহ্নিত করা হয়েছে। সেখানে এই টোল অপারেট ট্রান্সফার মডেলের মাধ্যমে টোল সংগ্রহ করা হবে। দেশের সড়ক যোগাযোগ ব্যবস্থার আধুনিকীকরণ ও উন্নয়নের লক্ষ্যেই এই সিদ্ধান্ত নেওয়া হয়েছে।
SSS/SS/SB
(Visitor Counter : 56
বিদ্যুৎমন্ত্রক
গোয়ায় চতুর্থ শক্তি রূপান্তর বিষয়ক কর্মীগোষ্ঠী -এর বৈঠকের পাশাপাশি চতুর্দশ স্বচ্ছ শক্তি বিষয়ক মন্ত্রী পর্যায়ের এবং অষ্টম উদ্ভাবন মিশন বৈঠকের সূচনা হয়েছে
গোয়া, ২০ জুলাই, ২০২৩
গোয়ায় ভারতের জি-২০-র সভাপতিত্বের আওতায় গতকাল থেকে শুরু হয়েছে চতুর্থ শক্তি রূপান্তর বিষয়ক কর্মীগোষ্ঠী -এর বৈঠক। এর পাশাপাশি, চতুর্দশ স্বচ্ছ শক্তি বিষয়ক মন্ত্রী পর্যায়ের এবং অষ্টম উদ্ভাবন মিশন বৈঠকও হয় প্রথম দিনে। ৩৪টির বেশি সদস্য দেশ এতে অংশ নেয়। ভারত সরকারের তরফে প্রথমে প্রতিনিধিদের উষ্ণ অভ্যর্থনা জানানো হয়। এরপর ছিল আমেরিকা ও ব্রাজিলের সদস্যদের বিশেষ ভাষণ। এ বছরের মূল ভাবনা - ‘একযোগে উন্নয়নশীল স্বচ্ছ শক্তি’।
বৈঠকের প্রথম দিনে ৮০০-র বেশি প্রতিনিধি, আন্তর্জাতিক সংস্থা, নীতি নির্ধারক, গবেষক, শিল্পক্ষেত্রের বিশিষ্টজনেরা অংশ নেন। ৫০টির বেশি সহযোগী সংস্থা ৩০টি নানা অনুষ্ঠানের আয়োজন করেছে। বিভিন্ন বিষয়ের ওপর নির্ভর করে এই অনুষ্ঠানগুলি হচ্ছে। এর মধ্যে রয়েছে - স্বচ্ছ জ্বালানি, স্বচ্ছ শক্তি, চলাচল এবং শিল্পক্ষেত্রের উন্নয়ন। ১৯ জুলাই থেকে ২২ জুলাই পর্যন্ত গোয়ার শ্যামাপ্রসাদ মুখার্জি ইন্ডোর স্টেডিয়ামে এই সম্মেলনের আয়োজন করা হয়েছে। এর উদ্বোধন করেন গোয়ার মুখ্যমন্ত্রী ডঃ প্রমোদ সাওয়ান্ত। উপস্থিত ছিলেন গোয়ার বিদ্যুৎ মন্ত্রী শ্রী সুদিন ধাবলিকর, ভারত সরকারের বিদ্যুৎ মন্ত্রকের সচিব শ্রী পঙ্কজ আগরওয়াল, মন্ত্রকের অতিরিক্ত সচিব শ্রী অজয় তিওয়ারি এবং শক্তি ক্ষমতায়ন বিষয়ক ব্যুরো-র মহানির্দেশক শ্রী অভয় বাকরে।
আগনেল পলিটেকনিক-এর ১৩০ জন পড়ুয়া একটি প্রযুক্তি বিষয়ক প্রদর্শনীতে অংশ নেয়। কার্বন অধিগ্রহণের বিষয়ে অর্থের যোগান, এর ব্যবহার এবং সংরক্ষণ সম্পর্কে একটি আলোচনাসভা আয়োজিত হয়। স্বচ্ছ জ্বালানি বিষয়ক আলোচনায় বায়োমাস যথাযথ উপলব্ধ না হওয়ার বিষয়টি নিয়ে আলোচনা হয়। বায়ো-ভিত্তিক সামগ্রীর ভবিষ্যতে চাহিদা বৃদ্ধি সম্পর্কে বিনিয়োগকারীদের মধ্যে আস্থা বাড়ানো হয়। স্বচ্ছ শক্তি প্রযুক্তির চাহিদা সম্পর্কে ও এই ক্ষেত্রে সহযোগিতা বৃদ্ধির বিষয়ে একটি আলোচনাসভা আয়োজিত হয়। মন্ত্রী পর্যায়ের আলোচনাসভা হবে ২১ জুলাই। উল্লেখ্য, ভারতের জি-২০ সভাপতিত্বকালে স্বচ্ছ শক্তির ক্ষেত্রে আন্তর্জাতিক সহযোগিতা মজবুত করতে ভারত প্রতিশ্রুতিবদ্ধ।
বিস্তারিত জানতে https://www.cem-mi-india.org/ - এই ওয়েবসাইটটি দেখুন।
(CG/PM/DM
তথ্যওসম্প্রচারমন্ত্রক
ভারতে ডাইরেক্ট টু হোম  পরিষেবার জন্য নিয়মাবলীর পরিবর্তন অনুমোদন করেছে কেন্দ্রীয় মন্ত্রিসভা
নয়াদিল্লী, ২৩ ডিসেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ভারতে ডাইরেক্ট টু হোম  সম্প্রচারমূলক পরিষেবার জন্য লাইসেন্স প্রাপ্তির ক্ষেত্রে নিয়মাবলী পরিবর্তনের প্রস্তাবটি অনুমোদন করা হয়েছে। এই প্রস্তাবের মূল বৈশিষ্ট্যগুলি হল :
১) ডিটিএইচ-এর লাইসেন্স ২০ বছরের মেয়াদে জারি করা হবে। বর্তমানে এই লাইসেন্স ১০ বছরের মেয়াদে দেওয়া হয়। এরপর লাইসেন্স ১০ বছরের মেয়াদে এককালীন সময়ের জন্য পুনর্নবীকরণ করা যেতে পারে।
২) লাইসেন্সের মাশুল জিআর-এর ১০ শতাংশের পরিবর্তে এজিআর-এর ৮ শতাংশের হিসেবে নেওয়া হবে। জিআর-এর জিএসটি বাদ দিয়ে এজিআর নির্ধারিত হবে।
৩) বর্তমানে লাইসেন্সের মাশুল বছরে একবার নেওয়া হয়। নতুন প্রস্তাবে প্রতি ত্রৈমাসিকে এই অর্থ সংগ্রহ করা হবে।
৪) ডিটিএইচ অপারেটররা তাদের ক্ষমতার মোট চ্যানেলের সর্বোচ্চ ৫ শতাংশ নিজস্ব চ্যানেল চালানোর অনুমতি পাবে। ডিটিএইচ অপারেটরদের থেকে পিএস চ্যানেল পিছু ১০ হাজার টাকা এককালীন অ-ফেরতযোগ্য নিবন্ধীকরণের মাশুল নেওয়া যাবে।
৫) ডিটিএইচ অপারেটররা একে অন্যের পরিকাঠামো ব্যবহার করতে পারবেন। তারা স্বেচ্ছায় ডিটিএইচ প্ল্যাটফর্ম, টিভি চ্যানেলের স্ট্রিমিং-এর ব্যবহার অন্য অপারেটরকে স্বেচ্ছায় দিতে পারবেন। টিভি চ্যানেলগুলির ডিস্ট্রিবিউটররা তাদের গ্রাহকদের জন্য সাবস্ক্রাইবার ম্যানেজমেন্ট সিস্টেম এবং কন্ডিশনাল অ্যাক্সেস সিস্টেমের অ্যাপ্লিকেশনগুলি অভিন্ন হার্ডওয়্যারের মাধ্যমে ব্যবহার করতে পারবে।
৬) ডিটিএইচ-এর ক্ষেত্রে সরকারের ডিপিআইআইটি-র নিয়মানুসারে প্রত্যক্ষ বিদেশী বিনিয়োগের সর্বোচ্চ পরিমাণ ৪৯ শতাংশ রয়েছে। এই প্রত্যক্ষ বিদেশী বিনিয়োগের পরিমাণ বিভিন্ন সময়ে সংশোধিত হতে পারে।
৭) তথ্য ও সম্প্রচার মন্ত্রকের সংশোধিত ডিটিএইচ-এর নিয়মানুযায়ী এই সিদ্ধান্তগুলি কার্যকর হবে।
লাইসেন্সের মাশুলের হার কমানোর মূল উদ্দেশ্য হল টেলিকম ক্ষেত্রের নিয়মগুলির সঙ্গে সাযুজ্য রাখা। যে পার্থক্যগুলি রয়েছে সেগুলি ডিটিএইচ পরিষেবা প্রদানকারীদের আরও বিনিয়োগে উৎসাহিত করবে। তার ফলে পরিচালনগত ক্ষেত্রের বিস্তার ঘটবে। পরিষেবা প্রদানকারীরা নিয়মিত লাইসেন্সের মাশুল বাবদ অর্থ দেবেন। বিভিন্ন প্ল্যাটফর্মের পরিষেবার জন্য নিবন্ধীকৃত অর্থ বাবদ প্রায় ১২ লক্ষ টাকার রাজস্ব আদায় হবে। কৃত্রিম উপগ্রহের ক্ষেত্রে অপ্রতুল সম্পদের আরও দক্ষ ব্যবহারের জন্য ডিটিএইচ অপারেটররা একে অন্যের পরিকাঠামো ব্যবহারের সুযোগ পাবেন। বর্তমান প্রত্যক্ষ বিদেশী বিনিয়োগের নীতিটি দেশে আরও বেশি করে বিদেশী বিনিয়োগকে আকৃষ্ট করবে।
ডিটিএইচ পরিষেবা বর্তমানে দেশ জুড়ে চলছে। এক্ষেত্রে যথেষ্ট কর্মসংস্থানের সুযোগ রয়েছে। ডিটিএইচ অপারেটররা কল সেন্টারে বহু লোককে কাজের সুযোগ দেন। এছাড়াও তৃণমূল স্তরে অপ্রত্যক্ষভাবে অনেকে কাজের সুযোগ পান। লাইসেন্সের সময় বাড়ানো, পুনর্নবীকরণের স্বচ্ছ নিয়ম, প্রত্যক্ষ বিদেশী বিনিয়োগের ক্ষেত্রে ছাড় ইত্যাদির ফলে সংশোধিত ডিটিএইচ নিয়মাবলী আরও বিনিয়োগে উৎসাহিত করবে। যার ফলে কর্মসংস্থানের সুযোগ বাড়বে।
প্রধানমন্ত্রীরদপ্তর
যোগাভ্যাসের জন্য কয়েকটি দেশের মানুষকে একত্রিত করার জন্য কাতারের দোহার ভারতীয় দূতাবাসের প্রশংসা করেছেন প্রধানমন্ত্রী
নয়াদিল্লি, ২৬ মার্চ, ২০২২
যোগাভ্যাসের জন্য কয়েকটি দেশের মানুষকে একত্রিত করার জন্য কাতারের দোহার ভারতীয় দূতাবাসের প্রশংসা করেছেন প্রধানমন্ত্রী শ্রী নরেন্দ্র মোদী। তিনি বলেছেন, সুস্বাস্থ্য ও আরোগ্য লাভের ক্ষেত্রে যোগ সারা বিশ্বকে একসূত্রে আবদ্ধ করছে।
এক ট্যুইটে প্রধানমন্ত্রী বলেছেন, “সুস্বাস্থ্য ও আরোগ্য লাভের ক্ষেত্রে যোগ সারা বিশ্বকে একসূত্রে আবদ্ধ করছে। যোগাভ্যাসের জন্য কয়েকটি দেশের মানুষকে একত্রিত করতে @IndEmbDoha-র এটি মহৎ প্রচেষ্টা।”
CG/BD/DM/
(
নির্বাচনকমিশন
ভোটারদের মধ্যে সচেতনতার বার্তা প্রচারে নির্বাচন কমিশন চাবির রিং, ব্যাচ বিতরন করবে
কলকাতা, ০৪ এপ্রিল ২০১৯
ভোট নিয়ে ভোটদাতাদের মধ্যে সচেতনতা বাড়াতে নির্বাচন কমিশন সাধারণ মানুষের মধ্যে চাবির রিং, ব্যাচ-এর মতো কিছু সামগ্রী বিতরন করবে। এগুলির মধ্যে ‘দেশ কা মহা তৌহার’, ‘বেনি, বিডি ভোট’, ‘এভরি ভোট কাউন্টস # গো ভোট’ ইত্যাদি এই ধরণের কথা লেখা আছে। এইসব সামগ্রী ভোটগ্রহণ কেন্দ্র সংলগ্ন এলাকা থেকে নাগরিকদের মধ্যে বিতরন করা হবে। নাগরিকদের মধ্যে বিশেষ করে নতুন ভোটারদের মধ্যে সাড়া জাগাতেই এই উদ্যোগ নেওয়া হয়েছে।
উপ মুখ্য আধিকারিক শ্রী সঞ্জয় বসু জানান, বুথ সংলগ্ন এলাকায় ভোটদাতাদের মধ্যে বাংলায় লেখা সামগ্রী বিতরণ করা হবে। তিনি জানান, যেসব ভোটার শুনতে পান না, তাদের জন্য অডিও-ভিস্যুয়ালের মাধ্যমে সাইন ল্যাঙ্গুয়েজের সাহায্যে বার্তা প্রচার করা হবে। এছাড়া অস্হি সংক্রান্ত ভিন্নভাবে সক্ষম ভোটদাতাদের জন্য বুথে হুইলচেয়ারের ব্যবস্হা থাকবে।
পশ্চিমবঙ্গে মুখ্য নির্বাচনী আধিকারিকের দপ্তর রাজ্য ব্যক্তিত্ব হিসেবে ভিন্নভাবে সক্ষম মানুষদের অধিকার রক্ষার কর্মী জিজা ঘোষকে নিয়োগ করেছে। এছাড়া প্রত্যেকে যেন ভোট দেন তা নিশ্চিত করতে এবং ভোটারদের উৎসাহিত করার জন্য কিছু বিশেষ প্রতীক বাছাই করা হয়েছে। এরমধ্যে রয়েছে- মালদায় ফজলিবাবু, মুর্শিদাবাদে সহজ পাঠের চরিত্র গুটি পিসি অথবা ভোট্টু নামে প্যাঁচা।
স্বাস্থ্যওপরিবারকল্যাণমন্ত্রক
ভারতে দৈনিক করোনা সংক্রমিত রোগীর সংখ্যা ক্রমশ কমছে; গত ২৪ ঘন্টায় ১৮,১৩৯জন আক্রান্ত হয়েছেন
নতুন দিল্লি,৮ জানুয়ারি, ২০২১
ভারতে দৈনিক করোনা সংক্রমিত রোগীর সংখ্যা ক্রমশ কমছে।গত ২৪ ঘন্টায় ১৮,১৩৯জন করোনায় আক্রান্ত হয়েছেন ।
দৈনিক রোগীর সংখ্যা কমতে থাকায় দেশে অ্যাক্টিভ রোগীর সংখ্যাও কমেছে। এ পর্যন্ত অ্যাক্টিভ রোগীর সংখ্যা দাঁড়িয়েছে ২,২৫,৪৪৯ জন।অর্থাৎ সক্রিয় রোগীর হার কমে হয়েছে ২.১৬%।
গত ২৪ ঘন্টায় সুস্থ হয়ে উঠেছেন ২০,৫৩৯ জন।
দেশে আরোগ্যলাভ সংখ্যা এক কোটি পার হয়ে গেছে। আজ পর্যন্ত এই সংখ্যা দাঁড়িয়েছে ১০,০৩৭,৩৯৮ জন।আরোগ্য লাভের হার ৯৬.৩৯%।
১০টি রাজ্য ও কেন্দ্র শাসিত অঞ্চলে আরোগ্যলাভের হার দাঁড়িয়েছে ৭৯.৯৬%।
কেরালায় এক দিনে সুস্থ হয়ে উঠেছেন ৫৬৩৯জন। মহারাষ্ট্রে ৩৩৫০ এবং পশ্চিম বঙ্গে গত ২৪ ঘন্টায় ১২৯৫ জন করোনা থেকে আরোগ্য লাভ করেছেন।
১০টি রাজ্য ও কেন্দ্র শাসিত অঞ্চলে নতুন করে সংক্রমণের হার ৮১.২২%। কেরালায় এক দিনে ৫,০৫১,মহারাষ্ট্রে ৩,৭২৯ এবং ছত্তিশগড় ১,০১০ জন নতুন করে আক্রান্ত হয়েছেন।
গত ২৪ ঘন্টায় ২৩৪ জনের মৃত্যু হয়েছে। মহারাষ্ট্রে ৭২,কেরালায় ২৫ এবং দিল্লিতে ১৯ জনের মৃত্যু হয়েছে ।
ভারতে প্রতি ১০ লক্ষে ১০৯ জনের মৃত্যু হয়েছে। ১৮ টি রাজ্য ও কেন্দ্র শাসিত অঞ্চলে প্রতি দশ লক্ষে মৃত্যুর হার জাতীয় গড়ে চেয়ে অনেক কম। অন্যদিকে ১৭ টি রাজ্য ও কেন্দ্র শাসিত অঞ্চলে প্রতি দশ লক্ষে মৃত্যুর হার জাতীয় গড়ে চেয়ে অনেক বেশি।
দিল্লিতে প্রতি দশ লক্ষে ৫৬৯ জনের মৃত্যু হয়েছে।
ব্রিটেনে প্রথম পাওয়া নোভেল করোনাভাইরাসের নতুন স্ট্রেনের জেরে এ পর্যন্ত দেশে ৮২জন আক্রান্ত হয়েছেন।
প্রতিরক্ষামন্ত্রক
হাই স্পীড এক্সপেনডেবল এরিয়াল টার্গেট -এর ওড়িশা উপকূল থেকে সফল পরীক্ষামূলক উড়ান
নয়াদিল্লি, ২৯ জুন, ২০২২
ওড়িশা উপকূলের চাঁদিপুর ইন্টিগ্রেটেড টেস্ট রেঞ্জ  থেকে ‘অভ্যাস’ বিমানের পরীক্ষামূলক উড়ান সাফল্যমন্ডিত হয়েছে। পরীক্ষার সময় বিমানের গতিময়তা সহ কম উচ্চতায় উড়ানের সক্ষমতাও যাচাই করে দেখা হয়। পূর্ব নির্ধারিত কম উচ্চতা বিশিষ্ট সুনির্দিষ্ট পথে একটি ভূনিয়ন্ত্রিত উপায়ের মাধ্যমে বিমানটি ওড়ানো হয়। বিমান উড়ানোর সময় নজরদারির কাজে র্যাডার ও ইলেকট্রো-অপটিক্যাল টার্গেটিং ব্যবস্থা কাজে লাগানো হয়।
প্রতিরক্ষা গবেষণা ও উন্নয়ন সংস্থা ডিআরডিও-র অ্যারোনটিক্যাল ডেভেলপমেন্ট এস্টাবলিশমেন্ট ‘অভ্যাস’ বিমানটির নকশা প্রণয়ন ও উদ্ভাবন করেছে। উচ্চমাত্রার শব্দেতর গতি অক্ষুন্ন রাখতে এই বিমানে একটি ছোট মাপের গ্যাস টার্বাইন ইঞ্জিন রয়েছে। এমনকি বিমানটিতে মাইক্রো ইলেক্ট্রোমেকানিক্যাল সিস্টেম ভিত্তিক দিক নির্দেশক ব্যবস্থা রয়েছে। বিমানটি সম্পূর্ণরূপে স্বয়ংক্রিয়ভাবে উড়তে সক্ষম।
‘অভ্যাস’ বিমানের সফল পরীক্ষামূলক উড়ানের জন্য প্রতিরক্ষা মন্ত্রী শ্রী রাজনাথ সিং ডিআরডিও এবং সশস্ত্র বাহিনীগুলিকে অভিনন্দন জানিয়েছেন। এই বিমানের নকশা প্রণয়ন থেকে উদ্ভাবনের কাজে যুক্ত সংশ্লিষ্ট সব পক্ষের প্রয়াসের প্রশংসা করেছেন ডিআরডিও-র চেয়ারম্যান তথা প্রতিরক্ষা গবেষনা ও উন্নয়ন দপ্তরের সচিব ডঃ জি সতীশ রেড্ডি।
PG/BD/NS
(Visitor Counter : 120
প্রধানমন্ত্রীরদপ্তর
ভারত তুরস্কের জনগণের সঙ্গে রয়েছেঃ প্রধানমন্ত্রী
নতুনদিল্লি, ১০ই ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী বলেছেন, “অপারেশন দোস্ত”-এর মাধ্যমে সবথেকে বেশী যত মানুষের প্রাণ বাঁচানো যায়, ভারত সেই চেষ্টাই করবে।
তুরস্কে ভারতীয় দলের ভূমিকার প্রসঙ্গে বিদেশ মন্ত্রকের এক ট্যুইট বার্তার জবাবে প্রধানমন্ত্রী বলেছেন,
“ ‘অপারেশন দোস্ত’-এ আমাদের দলের সদস্যরা দিনরাত এক করে দিয়ে কাজ করছেন। সবথেকে বেশী যত সংখ্যক মানুষের প্রাণ বাঁচানো যায় এবং সম্পত্তি রক্ষা করা যায়, সেটি নিশ্চিত করতে তারা কাজ করে চলেছেন। সংকটের এই সময়ে ভারত তুরস্কের জনগণের পাশে রয়েছে।“
PG/CB/SB
(
সামাজিকন্যায়ওক্ষমতায়নমন্ত্রক
প্রবীণ নাগরিকদের জন্য রাষ্ট্রীয় বয়োশ্রী যোজনা
নতুন দিল্লি, ০২ ফেব্রুয়ারি, ২০২২
সামাজিক ন্যায় বিচার এবং ক্ষমতায়ন বিভাগের পক্ষ থেকে ২০১৭ সালের পয়লা এপ্রিল 'রাষ্ট্রীয় বয়োশ্রী যোজনা' নামে একটি জাতীয় প্রকল্প চালু করা হয়েছে। এর উদ্দেশ্য, প্রবীণ নাগরিকদের বিশেষত, দারিদ্র সীমার নিচে বসবাসকারী ও যারা বয়স জনিত কারনে যারা অক্ষমতায় ভুগছেন তাদের সহায়তা করা। যাতে তাঁরা তাঁদের অক্ষমতাকে কাটিয়ে উঠতে পারেন।
এই প্রকল্পের অধীনে দারিদ্র সীমার নিচে বসবাসকারী প্রবীণ নাগরিকদের জন্য, যাদের মাসিক আয় ১৫ হাজার টাকার বেশি নয়, তাঁদের জন্য সহায়ক সরঞ্জাম প্রদান করা হয়। সরকারের লক্ষ্য এই প্রকল্প টি দেশের প্রতিটি জেলায় পৌঁছে দেওয়া।
এই প্রকল্পের মাধ্যমে যেসব সহায়ক সরঞ্জাম প্রদান করা হয় সেগুলি হচ্ছে-
১) জেনেরিক আইটেম-
ওয়াকিং স্টিক, এলবো ক্রাচেস, ওয়াকার্স, ট্রাইপডস, হেয়ারিং এইড, আর্টিফিশিয়াল ডেঞ্চার এবং স্পেক্টকেলস বা চশমা।
২) স্পেশাল আইটেমের মধ্যে রয়েছে-
হুইলচেয়ার, হুইলচেয়ার উইথ কমোড, সিলিকন ফোম কুশন, স্পাইনাল সাপোর্ট, সার্ভাইক্যাল কলার, ওয়াকার, ফুটকেয়ার কিট, ওয়াকিং স্টিক, সিলিকন ইনশোল প্রভৃতি।
আজ রাজ্যসভায় এক লিখিত প্রশ্নের জবাবে কেন্দ্রীয় সামাজিক ন্যায় বিচার ও ক্ষমতায়ন প্রতিমন্ত্রী শ্রীমতি প্রতিমা ভৌমিক এই তথ্য জানিয়েছেন।
CG/ SB
(Visitor Counter : 77